  Майя Бывальцева 25–26 гудырикошконэ Ижкарысь Киров нимо паркын Фермер сиён-юонъя «Своё» огъяросси фестивальлэн люкетэз ортчоз. Со сярысь Удмуртилэн шоркарысьтыз администрацилэн пресс-службаез ивортэ. Фестивале Удмуртиысь но бускель улосвылъёсысь 80-лэсь трос фермеръёс пыриськозы. Соос кӧня ке категориын вузъёссэс возьматозы: ас поттэм сиён-юонъёс, переработка но калык киужъёс. Карын улӥсьёс кык нунал ӵоже фермер сиён-юонъёсты веръяны, дунъяны но тужгес ческытсэ басьтыны быгатозы. Озьы ик фестиваль улсын крезьгуро возьматонъёс, мастер-классъёс, лекциос чакламын. Фермер сиён-юонъя фестиваль — ӟуч кухняез но Россиысь сиён-юонъёсты яратӥсьёс понна яркыт ужрад. Со улосвылысь экономикаез будэтыны, покчи но шоръёзо ужбергатонэз, туризмез азинтыны юрттэ. Ужрадэз ортчытыны юртто Удмуртиысь кивалтэт, элькунысь гурт возёсъя но сиён-юонъя министерство, Ижкарлэн администрациез. ВАТСАН Сиён-юонъя нырысетӥез «Своё» фестиваль 2017-тӥ арын «Архангельское» музей-усадьбаын ортчиз. Таяз арын Тулаын, Ижкарын, Великий Новгородын но Москваын радъяны чакламын. Тегъёс: Мерлык Ижкар Удмуртия гуртвозёс фермеръёс сиён-юонъёс  